Lena Nilsson

Lena Nilsson (født Ruth Lena Nilsson 4. januar 1962 i Sankt Görans församling i Stockholm) er en svensk skuespiller.

 Biografi 
Nilsson er oppvokst i Fruängen i Stockholms sørlige forsteder og har i intervjuer betegnet seg selv som en typisk forstedsjente. Hun begynte med å danse ballett, men ble siden interessert i skuespill i forbindelse med at hun 1984 til 1986 fikk en del statistoppgaver på Dramaten.

Nilsson ble rask berømt og litt av et tenåringsidol da hun fikk den kvinnelige hovedrollen i ungdomsfilmen PS Sista sommaren (1988), en oppmerksomhet hun senere har følt en viss usikkerhet for. Samtidig med denne filminnspillingen kom hun i 1987 inn på Teaterhögskolan i Stockholm og etter eksamen i 1990 har hun vært knyttet til Dramaten, der hun hadde sin første store rolle i Jag är inte Rappaport (1989) og spilte regelmessig der fram til 1995 samt deretter mer sporadisk som Vildanden (2000) og som den onde kongsdatteren Goneril i Kong Lear (2003). Andre roller på Dramaten var Albees Zoo stories, Söderbergs Gertrud, Albees Tre långa kvinnor og Arthur Millers En handelsreisendes død.  På samme tiden var hun i 1994 med på å starte Teater Plaza og satt i styret inntil virksomheten kom ut for all slags problemer og etter hvert opphørte omkring tusenårsskiftet. Der hadde hun blant annet fått oppmerksomhet for rollen i Rumäner (1997) som ble laget i samarbeide med Teater Galeasen. Tidligere hadde hun også fått lovord for sin rolle i Gertrud på Sibyllan (1993). I 2001 regissert hun sitt eget stykke Lotta för Konsthögskolan på Kilen.

Lena Nilsson har ofte fremstilt sterke og selvstendige kvinner, enten det dreier seg om roller i klassikeroppsetninger, kriminalpoliti som i et par filmatiseringer av Sjöwall-Wahlöös romaner (Polis polis potatismos, 1994 og Roseanna, 1994) eller moren i TVs adventskalender Kaspar i Nudådalen (2001). Dette var også noe som var merkbart i filmdebuten. Dette uttrykkes for en stor del gjennom en utstrålning som mest kjennetegnes av en selvsagt scenenærvær og fraværet av store gester og manerer. Det er også egenskaper som brakte ros fra kritikerne for hennes tolkning av hovedrollen i den filmen som ellers ikke fikk så god kritikk, Det sjunde skottet (1998), der en kritiker uttalte seg om hennes gudbenådede gave i å bære på en hemmelighet som vekker publikums nysgjerrighet. Hun må ikke forveksles med den andre skuespillerinnen Lena Nilsson (født 1945).

 Filmografi (utvalg) 
 Skuespiller (2000-tallet) 
 Premiere  Tittel  Format  Regissør  Rolle  2008  Låt den rätte komma in   Spillefilm  Tomas Alfredson  Håkans sykesøster 2005  Krama mig  Spillefim  Kristina Humle  Yvonne 2003  Flugan comédie absurde  Kortfilm  Janne Hellbom  Karin 2001  Kaspar i Nudådalen  TV-serie, 14 episoder, adventskalender  Åsa Kalmér,Maria Weisby Mia - Lisas mamma

 Skuespiller (før 2000) 
 Premiere  Tittel  Original tittel  Format  Regissør  Rolle  1999  Magnetisørens femte vinter  Magnetisörensfemte vinter   Spillefilm  Morten Henriksen  fru Hofverberg 1999  Lusten till ett liv    Spillefilm  Christer Engberg  Karin, Marias mor  1998  Det sjunde skottet    Spillefilm  Ulf Aldevinge  Rosalita  1998  OP7    TV-serie1 episode  Ulf Ahlberg,Jörgen Bergmark,Charlotte Berlin,Erik Leijonborg,Mikael Lundberg,Martin Söder  Isabella 1998  Glöm inte mamma    TV-serie4 episoder  Per Berglund,Tomas Ryberger  Helen 1998  Aspiranterna -Den sista tiden    TV-serie1 episode  Alexander Moberg  Eivor 1997  Tre långa kvinnor    TV-film  Björn Melander  C 1997  Jag är din krigare    Spillefilm  Stefan Jarl  Kims mor 1995  Radioskugga - Kan man dricka en klunk av livet?      TV-serie,1 episode  Björn Gunnarsson  Ylva 1995  Urladdning    Kortfilm  Per Zetterfalk   Maria  1995  Sommaren    Spillefilm  Kristian Petri   Ellen, Toruns søster  1993   Roseanna    TV-film  Daniel Alfredson  Åsa Thorell 1993  Polis polis potatismos    TV-film  Pelle Berglund  Åsa Thorell 1992  En fågel i handen    Kortfilm  Mats Olof Olsson  Åsa 1991  De nøgne træer    Spillefilm  Morten Henriksen  Gerda 1990  Nigger    TV-film  Stig Larsson  kyssogramjenten 1989  Badhuset    Kortfilm  Marcelo V. Racana  kvinnen  1988  Råttornas vinter    Spillefilm  Thomas Hellberg  Gudrun 1988  P.S. sista sommaren    Spillefilm  Thomas Samuelson  Lisa

 Referanser 

 Eksterne lenker 


Kategori:Svenske skuespillere
Kategori:Guldbaggen for beste kvinnelige birolle
Kategori:Personer fra Stockholm